Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA UPILI
Teknolojia ni maarifa ya sayansi na matumizi yake hutumia mitambo, vyombo vya zana, katika viwanda, kilimo, ufundi au njia za mawasiliano. Teknolojia ni mfumo uliochangia pakubwa 
katika maendeleo ya kijamii. Hivi kwamba teknolojia imeleta maendeleo sana makubwa katika jamii na nchi yetu ya Kenya. 
Katika maswala ya elimu teknolojia pia ina umuhimu na imechangia katika mambo mengi hasa katika orodha ya uendeshaji wa shule katika vitengo mbalimbali.
Baadhi ya vitengo hivi ni kama vile shuleni, walimu hutumia intaneti katika masomo na hujifundisha kutumia intaneti. Walimu pia hutumia tarakilishi katika kuhifadhi na kurekodi data zao. Hivi kwamba hata wanafunzi hutumia kikokotoo katika kufanya somo la Hisabati na 
hii imechangia pakubwa na kurahisisha kazi katika somo hilo la Hisabati. 
Teknolojia imechangia kusaidia wanafunzi katika masomo yao. Mwanafunzi hutumia utandawazi ili kusomea na kuyafanya utafiti katika masomo yao. Hivi ni kwamba wakuu wa elimu hutumia utandawazi kuyanya utafiti na kuwasilishia au kuleta vifaa vya elimu kwa wanafunzi kwa urahisi bila kupoteza wakati. 
Tunapokuwa katika likizo, wanafunzi hutumiwa kazi za ziada katika rununu zao wakiwa nyumbani. Pia vile vile walimu hutumia rununu kufundisha wanafunzi wanapokuwa katika likizo ndefu nyumbani. Hii humrahisishia mwalimu kuendelea na masomo au vipindi vyake vya darasani. 
Wanafunzi pia hutumia rununu zao kutafuta utafiti wanapokuwa wakisoma. Wengine pia hutumia tarakilishi na televisheni za kisasa kufanya utafiti wao. Changamoto au madhara yanayochangia katika teknolojia ni kwamba baadhi ya wanafunzi hutumia teknolojia kwa mambo yasiyowafa katika maisha yao.
Wakati mwingi, wanafunzi hutumia utandawazi' kutazama video mbaya ambazo huwaadhiri kimawazo. Pia mwanafunzi hutumia muda mwingi katika kutazama utandawazi na kusababisha kutozingatia masomo yao na hii huwa chanzo kikuu cha kuwafanya wanafunzi kutofaulu katika mitihani yao. 
Teknolojia ni kitengo muhimu sana katika jamii hasa kwa wanafunzi lakini huleta madhara makubwa mno katika swala lao la masomoni. Na kwa hilo inapaswa kutomshawishi mwanafunzi kutumia teknolojia anaposoma. Hii ni kwamba teknolojia humpotezea mwanafunzi wakati wakujisomea.